Greek Legal Document

Category: 382

Content:
2. ΒΑΣΙΛΙΚΟΝ ΔΙΑΤΑΓΜΑ της 25/30 Ιουλ. 1920 Περί κώδικος των Νόμων "περί τελωνειακού δασμολογίου". Δια τας λοιπάς διατάξεις βλ. τόμ. 30 σελ. 205). ΚΕΦΑΛΑΙΟΝ Ε' Περί εξαιρέσεων και απαλλαγών Άρθρ.25.-(Νομ. ΒΡΚΑ' του 1892, άρθρ. 13, Νόμ. ΒΦΙΘ' του 1898 και Νόμ. 1423 του 1918, άρθρ. 1). Απαλλάσσονται του εισαγωγικού τέλους τα κατά το δασμολόγιον, και τα δυνάμει ειδικών Νόμων ή συμβάσεων εξηρημένα είδη. Απαλλάσσονται ωσαύτως του εισαγωγικού τέλους και παντός φόρου ή δικαιώματος, επιβαλλομένου εις τα εκ της αλλοδαπής προερχόμενα είδη:α) (κατηργήθη δια Νόμ. 1423), β)όσα ανήκουσιν εις τους Ηγεμόνας αρχηγούς ξένων κυβερνήσεων και πρίγκηπας των βασιλευουσών οκογενειών, αίτινες μεταβαίνουσιν εν τη ημετέρα Επικρατεία προς προσωρινήν διαμονήν ή διέρχονται δι' αυτής υπό τον όρον της αμοιβαιότητος εκ μέρους των κυβερνήσεών των, γ)όσα ανήκουσιν εις τους προϊσταμένους διπλωματικούς πράκτορας, τους διαπεπιστευμένους εν Ελλάδι" και το διπλωματικόν προσωπικόν των πρεσβειών" και τα μέλη της Διεθνούς Επιτροπής του Ελέγχου, κατά ειδικόν κανονισμόν εκδοθησόμενον υπό του Υπουργού των Οικονομικών και υπό τον όρον της αμοιβαιότητος εκ μέρους των κυβερνήσεών των, δ)τα προς χρήσιν των ξένων πολεμικών πλοίων προωρισμένα είδη, είτε εκ μεταφοράς  από πλοίου εις πλοίον, είτε εκ των τελωνειακών αποθηκών, είτε εκ των της διαμετακομίσεως προέρχονται επί τη αποδείξει του κυβερνήτου, ου την υπογραφήν επικυροί ο προϊστάμενος της αρμοδίας λιμενικής αρχής, και ε)τα αντικείμενα και έπιπλα της πρώτης εγκαταστάσεως, τα ανήκοντα εις τους εν Ελλάδι προξένους των ξένων Κυβερνήσεων, υπό τον αυτόν όρον της αμοιβαιότητος εκ μέρους των κυβερνήσεων των η ατέλεια αύτη δεν επεκτείνεται δι' αυτούς και εις τα είδη καταναλώσεως, οίον αποικιακά προϊόντα, οίνους, πνευματώδη ποτά, είδη απηγορευμένα ή εις φόρον καταναλώσεως υποκείμενα κλπ. Τα εντός « » προσετέθησαν δια του άρθρ. 9 κεφ. Γ' του ψηφίσματος της 3/3 Ιουν. 1927. Άρθρ.28.-(Νόμ. 602 της 31 Δεκ. 1914, άρθρ. 86 παρ. 6). Οι εις κοινότητας εδρεύοντες συνεταιρισμοί, αι Ενώσεις αυτών και τα ΚεντριΣελ. 403 Τελωνειακές Ατέλειες 30.Ζ.α.2 κά Πιστωτικά Ταμεία των συνεταιρισμών, δύνανται να απαλλάσσωνται, εν όλω ή εν μέρει δια Β.Δ/τος εκδιδομένου προτάσει του Υπουργού της Εθνικής Οικονομίας, ή και των αρμοδίων Υπουργών των Οικονομικών ή των Εσωτερικών, από δημοσίων, δημοτικών η κοινοτικών φόρων ή δασμών επί των εξαγομένων ή εισαγομένων υπ' αυτών προϊόντων ή άλλων αντικειμένων. Το Β.Δ/μα τούτο δύναται ν' ανακαλήται ή τροποποιήται προτάσει των αυτών Υπουργών. Βλ. και Α.Ν. 896/1937 (κατωτ. αριθ. 13). Αρθρ.29.-(Νόμ. 971 του 1917 άρθρ. 3 παρ. 1 και 3 και άρθρ. 5 παρ. 7). 1.Το εκ της αλλοδαπής προερχόμενον και προς ανάμιξιν μετ' οίνου ή γλεύκους προωρισμένον καθαρόν οινόπνευμα, απαλλάσσεται προς τω φόρω καταναλώσεως και του εισαγωγικού τέλους, εφ' όσον το κράμα προώρισται να εξαχθή εις την αλλοδαπήν. Ο βαθμός του τοιούτου κράματος μετά την ανάμιξιν δεν δύναται να υπερβή τον αριθ. 24 του εκατονταβάθμου οινοπνευματομέτρου. Εάν όμως το κράμα του μετ' εξωτερικού οινοπνεύματος αναμιχθέντος οίνου ή γλεύκους προορίζεται δια την εσωτερικήν κατανάλωσιν, πληρώνεται ολόκληρον το εισαγωγικόν τέλος επί του αναμιχθέντος οινοπνεύματος, απαλλάσσεται δε του φόρου καταναλώσεως μόνον το μέχρι 16 βαθμών του κράματος περιεχόμενον οινόπνευμα. 2.Απαλλάσσεται παντός λιμενικού ή δημοτικού ή άλλου τοπικού δικαιώματος α)το προς ανάμιξιν μετ' οίνου ή γλεύκους προωρισμένον οινόπνευμα και απόσταγμα, β)το προς εξαγωγήν εις την αλλοδαπήν προωρισμένον οινόπνευμα και απόσταγμα, αυτούσια ή εν καταστάσει ποτών, γ)το κατά την παρ. 2 του άρθρ. 2 μετουσιωμένον οινόπνευμα και δ)το παρ' οινοπνευματοποιών πρώτης κατηγορίας παραγόμενον στεμφυλόπνευμα, το μεταφερόμενον προς παράδοσιν εις οινοπνευματοποιούς δευτέρας κατηγορίας ή προς εξαγωγήν εις την αλλοδαπήν. 3. Απαλλάσσονται, καθ' όρους ορισθησομένους δια Β.Δ/τος, παντός δημοτικού, λιμενικού ή άλλου τοπικού φόρου ή τέλους αι εντός του Κράτους μεταφερόμεναι και αποκλειστικώς προς κατασκευήν οινοπνεύματος παρ' οινοπνευματοποιών Β' κατηγορίας προοριζόμεναι πρώται ύλαι, ήτοι αι σακχαρώδεις ουσίαι και σακχαρώδεις καρποί, τα υπολείμματα σακχαροποιΐας (Μελάσσης) και οι δημητριακοί καρποί ή άλλαι αμυλώδεις ουσίαι, εάν και εφ' όσον επιτρέπεται η δια Β.Δ/τος, προς τοιούτον σκοπόν, κατεργασία τοιούτων υλών, αι δε εκ της αλλοδαπής προς τον αυτόν σκοπόν εισαγόμεναι όμοιαι ύλαι, απαλλάσσονται και του εισαγωγικού δασμού. Βλ. και Α.Ν. 896/1937 (κατωτ. αριθ. 13). Σελ. 404 Άρθρ.30.-(Νόμ. ΒΡΚΑ', άρθρ. 15 παρ. α' και β' και Νομ. 1165, άρθρ. 143). Δια Β.Δ/των δύναται να κανονισθή έλεγχος περί της χρησιμοποιήσεως των κατά το δασμολόγιον ή δυνάμει του παρόντος Δ/τος ή δι' ειδικών Νόμων ή συμβάσεων ατελώς ή επί ηλαττωμένω δασμώ, δι' ωρισμένας χρήσεις εισαγομένων αντικειμένων. (Εκ των αντικειμένων τούτων τα μη χρησιμοποιούμενα δια τον σκοπόν δι' ον εισήχθησαν υποβάλλονται εις την πληρωμήν του εισαγωγικού τέλους του ισχύοντος κατά την ημέραν της εισαγωγής αυτών). Η δευτέρα παράγραφος κατηργήθη δια του άρθρ. 10 κεφ. Γ' του ψηφίσματος της 3/3 Ιουν. 1927, δι' ου προσετέθη εδάφ. ζ' εις το άρθρ. 23 Κώδ. Νόμων περί Τελων. δασμολογίου (τόμ. 30 σελ. 211). Άρθρ.31.-(Νόμ. ΓΦΖ' του 1909, άρθρ. 6). Εάν κατά την εξαγωγήν των βιομηχανικών προϊόντων, παραχθέντων εκ μεταποιήσεως πρώτων υλών παραληφθεισών επί προσωρινή ατελεία, δυνάμει ειδικών Νόμων, βεβαιωθή εκ της εξελέγξεως, ότι επί των προϊόντων τούτων ετέθησαν ολιγώτεραι ύλαι των εν τοις τελωνειακοίς εγγραφοίς σημειουμένων, ή ότι δεν ετέθησαν αυταί αύται αι παραληφθείσαι επί προσωρινή ατελεία, ο αποστολεύς, πλην της πληρωμής του εισαγωγικού τέλους των μη ευρεθεισών υλών, υποβάλλεται εις την πληρωμήν προσθέτου τέλους ίσου προς το διπλούν εισαγωγικόν τέλος αυτών. Εάν η βεβαίωσις αύτη εγένετο κατόπιν εγγράφου μηνύσεως, το ήμισυ του προσθέτου τέλους αποδίδεται εις τον μηνυτήν. Προσφυγή εις το Υπουργείον επί τοιούτων διαφορών δεν επιτρέπεται, η χρέωσις δε του προσθέτου τέλους ενεργείται υπό της τελωνειακής αρχής επί των σχετικών αιτήσεων αποστολής. Επιτρέπεται ίνα δια Β.Δ/τος ορισθή εξαίρεσις της ανωτέρω περί ταυτότητος των παραληφθεισών επί προσωρινή ατελεία υλών, δι' όσας τοιαύτας η εξακρίβωσις της ταυτότητος αποβαίνει δυσχερής. Η ισχύς των διατάξεων του παρόντος άρθρου άρχεται από 1 Μαΐου 1910. Άρθρ.26.-(Νομ. ΓΡΠΗ' του 1907, άρθρ. 2 και Νόμ. ΒΡΚΑ' του 1892, άρθρ. 14, Νόμ. 1239 του 1918, άρθρ. 1, Νόμ. 527 της 29 Δεκ. 1914, άρθρ.6 και Νόμ. 1165, άρθρ. 64). Απαλλάσσονται ωσαύτως του εισαγωγικού τέλους: Α'."Απαλλάσσονται του εισαγωγικού τέλους και όλων των παρεπομένων φόρων, τα κατωτέρω αναφερόμενα είδη εφ' όσον είναι της ατομικής χρήσεως των επιβατών και οδοιπόρων και ανάλογα προς την κοινωνικήν αυτών θέσιν, ήτοι 1)Τα μεταχειρισμένα είδη ενδυμασίας, στολισμού, καθαριότητος, 2)τα πράγματι μεταχειρισμένα είδη και εργαλεία άτινα φέρουσι συνήθως μεθ' αυτών οι ταξειδεύοντες, οίον διόπτραι, φωτογραφικαί μηχαναί, γραμμόφωνα, δίσκοι γραμμοφώνων μέχρι δέκα, όπλα, ποδήλατα, αμάξια παίδων, ακρίβαντες ζωγράφων, φορητά μουσικά όργανα (εξαιρέσει των ιατρικών εργαλείων και συσκευών ως και συσκευών ραδιοφώνου και αρμονίων) και άλλα ανάλογα είδη. Η εισαγωγή ειδών μονοπωλίων ή άλλων απηγορευμένων ειδών απαγορεύεται ανεξαρτήΣελ. 399 Τελωνειακές Ατέλειες 30.Ζ.α.1-2 τως ποσότητος, 3)είδη τινά τροφίμων, ως γλυκίσματα κλπ. εις ποσότητα μη υπερβαίνουσαν τα 2 χιλιόγραμμα, άτινα συνήθως κομίζουν οι ταξειδεύοντες δι' ιδίαν χρήσιν, 4)είδη καινουργή εις μικράς ποσότητας και μικράς αξίας της ατομικής χρήσεως των επιβατών αναλόγως της κοινωνικής αυτών θέσεως κατά τα ειδικώτερον δια Δ/τος εφ' άπαξ εκδοθησομένου καθορισθησόμενα". Το εδάφ. 1 της παρ. Α' ετροποποιήθη ως άνω δια του άρθρ. 1 Νόμ. 5200/1931, τεθέντος εν ισχύϊ δια του Π.Δ. 21/29 Σεπτ. 1931. Η ατέλεια αυτή επιτρέπεται επί των αυτών ειδών κομιζομένων και δι' άλλης ευκαιρίας, εντός όμως μηνός από της αφίξεως των εις ους ανήκουσιν. Δια του άρθρ. 4 Νόμ. 4607/1930 "επιτρέπεται να παρατείνεται υπό του Υπουργού των Οικονομικών η ανωτέρω προθεσμία το πολύ επί τετράμηνον". Δια Β.Δ/τος κανονισθήσεται ο τρόπος του τελωνισμού και της εισπράξεως των τελών των υπό επιβατών εκ του εξωτερικού εισαγομένων ειδών δια των κυριοτέρων τελωνείων. Βλ. την νεωτέραν νομοθεσίαν περί εκτελωνισμού ειδών ατομικής χρήσεως εν τόμ. 30 σελ. 258. Β'.Τα εισαγόμενα αφιερώματα δια τους ιερούς ναούς επί τη προσαγωγή πιστοποιητικού του Επισκόπου ή τοποτηρητού αυτού. " Επίσης επί τη προσαγωγή πιστοποιητικού δύνανται ν' απαλλαγώσιν του εισαγωγικού δασμού δι' αποφάσεως του Υπουργού των Οικονομικών και είδη αποκλειστικώς χρήσιμα δι' ανέγερσιν, εγκατάστασιν και ευπρεπισμόν Ιερών Ναών". Τα εντός « » προσετέθησαν δια του Ν.Δ. 12/ 15 Νοεμ. 1923. "Αι ατέλειαι αυταί οριστικοποιούνται μόνον επί τη προσαγωγή εκ των υστέρων υπευθύνου βεβαιώσεως του Επισκόπου ή του τοποτηρητού αυτού περί πραγματοποιήσεως της χρησιμοποιήσεως των ούτως εισαχθέντων ειδών, δι' ον σκοπόν προορίζονται". Το εντός « » εδάφιον προσετέθη δια του άρθρ. 2 Νομ. 6066/1934. Γ'.Τα δια την υπηρεσίαν του Εθνικού Πανεπιστημίου" και του Πανεπιστημίου Θεσσαλονίκης" και των παραρτημάτων αυτού εισαγόμενα, επί τη εγγράφω αιτήσει του Πρυτάνεως. Σελ. 400 Βλ. ήδη άρθρ. 2 Α.Ν. 896/1937 (κατωτ. αριθμός 13). Τα εντός « » προσετέθησαν δια του άρθρ. 6 κεφαλ. Γ' ψηφίσματος 3/3 Ιουν. 1927. Δ'.Αντικείμενα τεχνών και επιστημονικά προωρισμένα δι' ανεγνωρισμένους επιστημονικούς και καλλιτεχνικούς Συλλόγους, τη προηγουμένη αδεία του επί των Οικονομικών Υπουργού. Βλ. και άρθρ. 2 Νόμ. 6066/1934 (κατωτ. αριθ. 8). Ε'.Θεατρικαί αποσκευαί και ενδύματα ηθοποιών ή αοιδών, επιτήδεια αποκλειστικώς εις σκηνικάς παραστάσεις, όταν πρόκειται να εξαχθώσιν αύθις της επικρατείας, εφαρμοζομένων των περί διαμετακομίσεως διατάξεων και χορηγουμένης εγγυήσεως περί της πληρωμής του εισαγωγικού τέλους εν περιπτώσει, καθ' ην δεν ήθελον εξαχθή εντός εξαμηνίας. Βλ. και άρθρ. 2 Νόμ. 6066/1934 (κατωτ. αριθ. 8) ως προς τας μορφωτικάς ταινίας. ΣΤ'.Τα δια της κατά ξηράν μεθορίου γραμμής εισαγόμενα φορτηγά ζώα, ήτοι ίπποι, ημίονοι και όνοι, καθ' όσον χρησιμεύουσιν ως μεταγωγικά μέσα οδοιπόρων ή εμπορευμάτων, ή ανήκουσιν εις αγωγείς ή εργατικούς εισερχομένους εις την ημεδαπήν προς ενάσκησιν του επαγγέλματος αυτών, απαλλάσσονται προσκαίρως εισαγωγικού τέλους, εφαρμοζομένων των περί διαμετακομίσεως διατάξεων και χορηγουμένης εγγυήσεως περί πληρωμής του εισαγωγικού τέλους εν περιπτώσει, καθ' ην τα ζώα ταύτα δεν ήθελον εξαχθή εντός οκτώ μηνών από της εισαγωγής δια των αυτών τελωνειακών αρχών. Η απαλλαγή αύτη επεκτείνεται υπό τους αυτούς όρους και διατυπώσεις και εις τους πώλους τους παρακολουθούντας τα φορτηγά ζώα. "Αι αυταί διατάξεις ισχύουσι και επί των επιβατικών και φορτηγών αυτοκινήτων, των αμαξών και εν γένει τροχοφόρων άτινα χρησιμεύουσιν ως μεταγωγικά μέσα επιβατών, οδοιπόρων και εμπορευμάτων, επιτιθεμένης (υπό του τελωνείου εισαγωγής) προς εξακρίβωσιν της ταυτότητος αυτών, καταλλήλου μολυβδοσφραγίδος αποτυπούσης την σφραγίδα του τελωνείου εισαγωγής, ήτις σφραγίς θ' αφαιρήται κατά την εξαγωγήν". Το εντός « » εδάφιον προσετέθη δια του άρθρ. 22 Νόμ. 3326 της 30 Απρ./6 Μαΐου 1925. 30.Ζ.α.2 Τελωνειακές Ατέλειες "Δια κανονισμού εκδοθησομένου παρά του Υπουργού επί των Οικονομικών αι διατυπώσεις της προηγουμένης παραγράφου δύνανται να απλοποιηθώσιν, εφόσον οι κάτοχοι επιβατικών αυτοκινήτων αμαξών ή αυτοκινήτων ποδηλάτων περιηγηταί τυγχάνουσι μέλη Λέσχης μετεχούσης της Διεθνούς Ενώσεως των αυτοκινήτων Σωματείων, της κατεστημένης επί τη βάσει της Συμβάσεως περί κυκλοφορίας αυτοκινήτων της συναφθείσης εν Παρισίοις τω 1909 και κυρωθείσης παρά της Ελλάδος δια του ΓΩϞΖ' Νόμου της 3 Αυγ. 1911. Εν τη περιπτώσει ταύτη εξουσιοδοτείται η Ελληνική Λέσχη Περιηγήσεων και Αυτοκινήτων, η ανεγνωρισμένη δια της υπ' αριθ. 2064 της 14 Ιουν. 1924 πράξεως του Πρωτοδικείου Αθηνών, όπως εκδίδη ειδικά έγγραφα υπό τον τύπον του διεθνούς τριπτύχου και εφοδιάζει δι' αυτών έκαστον των ως άνω κατόχων αυτοκινήτων ή ποδηλάτων, δυναμένη και να εγγυάται απέναντι του Ελληνικού Δημοσίου δια την καταβολήν των εισαγωγικών δασμών και λοιπών παρεπομένων φόρων και δικαιωμάτων του τριπτύχου και της εγγυήσεως, αντικαθιστωσών τας τελευταίας διατυπώσεις τας προβλεπομένας υπό της προηγουμένης παραγράφου, εφ' όσον κυκλοφορούσι και παρέχονται συμφώνως προς τους όρους του παρά του Υπουργού επί των Οικονομικών εκδοθησομένου κανονισμού". Η ανωτέρω παράγραφος προσετέθη δια του Νόμ. 3449/1928. Βλ. ήδη το Ν.Δ. 2637/1953 περί εισαγωγής και κυκλοφορίας οχημάτων δυνάμει πολυπτύχων ή τριπτύχων (τόμ. 21 σελ. 254). Ζ'.Όσα εξαχθέντα της επικρατείας επαναφέρονται εις αυτήν διακρινόμενα δια προσθέτων γνωρισμάτων, άτινα επετέθησαν υπό της τελωνειακής αρχής κατά την εξαγωγήν των. Η'.Τα επαναφερόμενα εγχώρια φυσικά προϊόντα, όσα ομοειδή δεν παράγονται εν τη αλλοδαπή. Η ατέλεια αύτη επεκτείνεται και εις έτερα εγχώρια προϊόντα, τη ειδική αδεία του επί των Οικονομικών Υπουργού, όταν βεβαιωθή αναμφιρήστως η ταυτότης τούτων δι' ευδιαγνώστων εξωτερικών σημείων ή δια της αποδείξεως, ότι δεν εξετέθησαν εις το ελεύθερον εμπόριον εν τη αλλοδαπή, προσαγομένης ταύτης εντός ανατρεπτικής δεκαπενθημέρου διορίας από της επαναγωγής των προϊόντων εις το Κράτος. Θ'.Τα υπό της δικαστικής αρχής εισαγόμενα είδη ως πειστήρια. Όταν όμως, μετά την περάτωσιν της δίκης πρόκειται να μείνωσιν ταύτα εν τη Επικρατεία, αποστέλλονται υπό της δικαστικής αρχής προς την τελωνειακήν προς είσπραξιν του νομίμου εισαγωγικού τέλους. Η ανωτέρω απαλλαγή, μη περιληφθείσα εις τον Α.Ν. 896/1937 (κατωτ. αριθ. 13) θεωρείται καταργηθείσα. Ι'.Τα προς εναπόθεσιν εγχωρίων προϊόντων εισαγόμενα δοχεία, θεωρούμενα υπό αποταμίευσιν, παραδίδονται εις την ελευθέραν χρήσιν των παραληπτών, αφού προηγουμένως εξασφαλισθή ή ταυτότης τούτων δια προσθέτων γνωρισμάτων τιθεμένων υπό της τελωνειακής αρχής, εφ' όσον τούτο είναι δυνατόν, και παρασχεθή αξιόχρεως εγγύησις δια την επαγωγήν αυτών εις το εξωτερικόν, πεπληρωμένων εγχωρίων προϊόντων ή κενών, εντός της προς αποταμίευσιν αυτών οριζομένης τριετούς διορίας, ήτις ορίζεται εις διετίαν, δια τα μέρη, ένθα δεν είναι συνεστημένον αποταμιευτικόν κατάστημα. ΙΑ'.Τα προς επισκευήν ή μετασκευήν εισαγόμενα αντικείμενα, επί τη ειδική αδεία του επί των Οικονομικών Υπουργού, υπό τους αυτούς ως εν τω εδαφ. Ι' όρους και τας αυτάς εγγυήσεις περί της εξαγωγής αυτών εις το εξωτερικόν. ΙΒ'.Τα προς χρήσιν της δημοσίας υπηρεσίας εισαγόμενα απ' ευθείας υπό του Κράτους είδη (εν οις καταλέγονται και τα υπό του Ελληνικού Ερυθρού Σταυρού απ' ευθείας εισαγόμενα φάρμακα και εν γένει υγειονομικόν υλικόν δια τας ανάγκας αυτού, και τα προς κατασκευήν και συντήρησιν δημοτ. οδών, πλατειών" υπονόμων" και υδραγωγείων, εισαγόμενα απ’ ευθείας υπό δήμων ή κοινοτήτων είδη, καθώς και τα απ’ ευθείας εισαγόμενα υπό δήμων ή κοινοτήτων μηχανήματα, εργαλεία, και υλικά, τ' αναγκαιούντα δια την απ' ευθείας υπό δήμων και κοινοτήτων κατασκευήν αερίου ή παραγωγήν ηλεκτρικής δυνάμεως προς χρήσιν του δήμου ή της κοινότητος, απαιτουμένης κατά πάσας τας περιπτώσεις ταύτας ειδικής εκάστοτε αδείας του επί των Οικονομικών Υπουργού). Η λέξις υπονόμων προσετέθη δια του άρθρ. 6 κεφ. Γ' ψηφ. 3/3 Ιαν. 1927. Τα εντός ( ) αφηρέθησαν δια του άρθρ. 2 Νομ. 6066/1934, αι δε σχετικαί ατέλειαι ερρυθμίσθησαν δια του άρθρ. 3 του αυτού νόμου. (κατωτ. αριθ. 8). ΙΓ'.Τα δείγματα άνευ εμπορικής αξίας. Όταν όμως έχωσιν αξίαν, ως δυνάμενα να χρησιμοποιηθώσιν εν όλω ή εν μέρει επί εμπορία, επιτρέπεται υπό τους περιορισμούς της διαμετακομίσεως η παραλαβή τούτων εκ του τελωνειακού καταστήματος, αφού εξασφαλισθή πρότερον η ταυτότης εκάστου δείγματος δια προσθέτου γνωρίσματος, επιτιθεμένου υπό της τελωνειακής αρχής, παρασχεθή δ' αξιόχρεως εγγύησις περί της πληρωμής του της εισαγωγής τέλους, εν περιπτώσει καθ' ην εντός έτους δεν ήθελον ταύτα εξαχθή της Επικρατείας αυτούσια δια του αυτού ή ετέρου λιμε(Αντί της σελ. 401(α) Σελ. 401(β) Τεύχος 622 - Σελ. 67 Τελωνειακές Ατέλειες 30.Ζ.α.2 νος ένθα επιτρέπεται η εισαγωγή. Βλ. και άρθρ. 1 εδάφ. 21 Α.Ν. 896/1937 (κατωτ. αριθ. 13). ΙΔ'.Τα αποστελλόμενα εκ της αλλοδαπής εις εκθέσεις της επικρατείας εκθέματα παραδίδονται τη προηγουμένη αδεία του επί των Οικονομικών Υπουργείου εις τας επί των εκθέσεων επιτροπάς υπό τους όρους της διαμετακομίσεως και υπό την προσωπικήν τούτων ευθύνην δια της παροχής εγγράφου εγγυήσεως. Η εγγύησις αυτή λύεται δια της επαναφοράς εις το εξωτερικόν αυτουσίων των εκθεμάτων εντός τριών μηνών από της επισήμου λήξεως της εκθέσεως, άλλως υποχρεούνται αι επιτροπαί εις την πληρωμήν των εισαγωγικών τελών δικαιωμάτων προκυμαίας, δημοτικών, και άλλων φόρων. Και τα εκ της ημεδαπής αποστελλόμενα προς τοιούτους σκοπούς εκθέματα απαλλάσσονται οιουδήποτε φόρου. ΙΕ'.(Τα εισαγόμενα χημικά λιπάσματα ως και) αι πρώται ύλαι αι χρήσιμοι δια την παρασκευήν αυτών απαλλάσσονται παντός τελωνειακού, δημοτικού ή άλλου τινός δασμού. Επίσης απαλλάσσονται των ως άνω δασμών τα εν τω εσωτερικώ από τόπου εις τόπον μεταφερόμενα. Η ανωτέρω απαλλαγή περιωρίσθη εις μόνας τας πρώτας ύλας δια του άρθρ. 1 εδάφ. 12 Α.Ν. 896/1937 (κατωτ. αριθ. 13). ΙΣΤ'(1)."Απαλλάσσονται των δασμών και λοιπών φόρων των εισπραττομένων εν τοις Τελωνείοις υπέρ του Δημοσίου ή τρίτων τα κατωτέρω είδη τα παραλαμβανόμενα υπό σκαφών εκτελούντων θαλασσίας εργασίας επί κέρδει, ως η υπ' αυτών παροχή υπηρεσιών προς πάντα τρίτον επ' αμοιβή ή η δι' αυτών εκμετάλλευσις του θαλασσίου πλούτου και εφ' όσον τυγχάνουν εις αυτά απαραίτητα είτε δια την κίνησιν, συντήρησιν, επισκευήν των και την εκπλήρωσιν του δι’ ον προορίζονται σκοπού, είτε την πλήρωσιν των αναγκών των καθ' οιονδήποτε τρόπον επιβαινόντων αυτών: α.Αι μηχαναί και παντός τύπου μηχανήματα, τα μέσα συνεννοήσεως και τηλεπικοινωνίας ως και τα εξαρτήματα και ανταλλακτικά αυτών. β.Τα πάσης φύσεως υλικά, εργαλεία και λοιπά είδη. γ.Τα έπιπλα και σκεύη, ως και ο συναφής εξοπλισμός. δ.Τα μέσα ψυχαγωγίας πληρώματος και επιβατών. ε.Τα καύσιμα και τα λιπαντικά. ς.Τα τροφοεφόδια. Σελ. 402(β) Τεύχος 622 - Σελ. 68 (2)Τα εν υποπαρ. (1) του παρόντος άρθρου αναφερόμενα είδη δικαιούνται όπως παραλαμβάνουν ατελώς: α.Τα υπό Ελληνικήν ή ξένην σημαίαν πλοία καθαράς χωρητικότητος 10 τουλάχιστον κόρων τα εκτελούντα πλόας εξωτερικού. β.Τα κατά τας κειμένας διατάξεις αναγνωριζόμενα ως επαγγελματικά τουριστικά πλοία, ή πλοιάρια ανεξαρτήτως χωρητικότητος. γ.Τα υπό ξένην σημαίαν πλοία καθαράς χωρητικότητος 10 τουλάχιστον κόρων τα εκτελούντα πλόας εσωτερικού εξαιρέσει των τροφοεφοδίων ως και τα υπό Ελληνικήν σημαίαν των εν υπό παρ. 1 εδάφ. α ειδών. (3).Οιαδήποτε έτερα πλοιάρια και πλωτά ναυπηγήματα υπό Ελληνικήν ή ξένην σημαίαν καθαράς χωρητικότητος τουλάχιστον 5 κόρων, εκτελούντα θαλασσίας επί κέρδει εργασίας κατά την έννοιαν της παρ. 1 και μη διαλαμβανόμενα εις τας εν εδαφ. α, β, γ της προηγουμένης παραγράφου κατηγορίας πλοίων ως και τα αλιευτικά και σπογγαλιευτικά, ανεξαρτήτως χωρητικότητος, δικαιούνται ατελώς παραλαβής μόνον των εν εδαφίοις α' και β' της παρ. 1 του παρόντος άρθρου αναφερομένων ειδών. Των αυτών απαλλαγών τυγχάνουν κατ' εξαίρεσιν και τα τουριστικά πλοία και πλοιάρια ιδιωτικής χρήσεως υπό ξένην σημαίαν. (4)Ειδικώς προκειμένου περί καυσίμων και λιπαντικών, δικαιούνται ατελούς παραλαβής των αναγκαιουσών αυτοίς ποσοτήτων και αι κάτωθι κατηγορίαι πλωτών μέσων: α.Τα αλιευτικά και σπογγαλιευτικά, ανεξαρτήτως χωρητικότητος. β.Τα υπό ξένην σημαίαν τουριστικά πλοία ή πλοιάρια ιδιωτικής χρήσεως, εφ' όσον η αξία αυτών, καταβάλλεται εις συνάλλαγμα αποδεδειγμένως εισαχθέντος εκ της αλλοδαπής. γ.Τα εν παρ. (3) διαλαμβανόμενα πλωτά μέσα δια τας πέραν της περιοχής του λιμένος προσφερομένας υπηρεσίας των". Η παρ. ΙΣΤ', αντικατασταθείσα δια του άρθρ. 7 Ν.Δ. 3092/1954 (κατωτ. σελ. 425) και τροποποιηθείσα δια του άρθρ. 3 Ν.Δ. 70/1973 (τομ. 19Γ σελ. 822), αντικατεστάθη ως άνω δια του άρθρ. 10 Νόμ. 438/1976 (τομ. 19Γ σελ. 819) και Αι ανωτέρω απαλλαγαί παρέχονται επί καταβολή της αξίας αυτών εις συνάλλαγμα, εφ' όσον ταύτα προορίζονται δια πλοία υπό ξένην σημαίαν. 30.Ζ.α.2 Τελωνειακές Ατέλειες 5(4).Αι διατάξεις των προηγουμένων παραγράφων εφαρμόζονται και επί των υλικών και λοιπών ειδών των παραληφθέντων επί Τραπεζητική εγγυήσει εγκρίσει του Υπουργού των Οικονομικών. 6(5).Δια κοινών αποφάσεων των Υπουργών Οικονομικών και Βιομηχανίας δύναται να εξαιρώνται της ατελούς εισαγωγής ωρισμένα είδη, υλικά και εφόδια εξ των αναφερομένων εις την προηγουμένην παράγραφον (1) εφ' όσον όμοια αυτής και αναλόγου προς τα αλλοδαπά ποιότητος και αντοχής παρέχονται υπό της εγχωρίου βιομηχανίας". Η παρ. 6 αντικατεστάθη ως άνω δια του άρθρ. 10 Νόμ. 438/1976 (τόμ. 19Γ σελ. 819). 7(6).Οι όροι και αι διατυπώσεις της ατελούς εισαγωγής των κατά το παρόν άρθρον ειδών, αι αρμόδιαι δια την χορήγησιν της ατελείας τελωνειακαί Αρχαί, τα του ελέγχου της χρησιμοποιήσεως των ατελώς παραλαμβανομένων ειδών ως και πάσα άλλη λεπτομέρεια θέλουσι καθορισθή δι' αποφάσεων του Υπουργού των Οικονομικών δημοσιευομένων δια της Εφημερίδος της Κυβερνήσεως. 8(7).Καταργούνται:α)Το εδάφ. 13 της παρ. 2 του άρθρ. 1 του Α.Ν. 896/1937 "περί καταργήσεως δασμολογικών απαλλαγών" και β)η υπ' αριθ. Ε. 2840/1939 κοινή απόφασις των Υπουργών Οικονομικών, Εθνικής Οικονομίας και Εμπορικής Ναυτιλίας "περί όρων και διατυπώσεων, καθ' ους επιτρέπεται η ατελής εισαγωγή των δια τας ανάγκας των πλοίων χρησιμοποιουμένων ειδών ως και των υλικών επισκευής αυτών" ως αύτη ισχύει. Μέχρι της δημοσιεύσεως της κατά την παρ. 3 του παρόντος αποφάσεως εφαρμόζονται αι μέχρι τούδε ισχύουσαι διατάξεις. 9(8).Αι διατάξεις του παρόντος άρθρου εφαρμόζονται και εν Δωδεκανήσω". Αι παρ. 4 - 8 ηριθμήθησαν 5 - 9 δια του άρθρ. 10 παρ. 3 Νόμ. 438/1976 (τόμ. 19Γ σελ. 819). ΙΖ'."Τα φέρετρα νεκρών μετακομιζομένων εκ του εξωτερικού". Το εδάφ. ΙΖ' προσετέθη δια του άρθρ. 7 Ν.Δ. 4/7 Δεκ. 1923 περί τροποποιήσεως διατάξεων οικονομικών νόμων. (Αντί της σελ. 402,01) Σελ. 402,01(α) Τεύχος 622 - Σελ. 69 Τελωνειακές Ατέλειες 30.Ζ.α.2 30.Ζ.α.2 Τελωνειακές Ατέλειες    ΙΗ'.Απαλλάσσονται παντός εισαγωγικού δασμού, κατόπιν ειδικής εκάστοτε διαταγής του Υπουργείου Οικονομικών, τα έργα τέχνης τα πονηθέντα παρ' Ελλήνων καλλιτεχνών (ζωγράφων, γλυπτών, διακοσμητών, λογίων, χαρακτών κλπ.) εν τη αλλοδαπή, εφ' όσον πιστοποιείται τούτο παρά της Σχολής Καλών Τεχνών ή της Ακαδημίας ή του Συνδέσμου Ελλήνων Καλλιτεχνών. Βλ. και άρθρ. 1 εδάφ. 16 Α.Ν. 836/1937 (κατωτ. αριθ. 13). Ιθ'.Ωσαύτως απαλλάσσονται παντός εισαγωγικού δασμού τα δια τον εορτασμόν του ιουδαϊκού Πάσχα κατ' έτος εισαγόμενα παρ' ισραηλιτικών οργανώσεων είδη, εφ' όσον υπάρχει εκάστοτε σύμφωνος γνώμη του επί των θρησκευμάτων Υπουργείου, υπέρ της χορηγήσεως της ατελείας. Κ'.Οι γεωργικοί Συνεταιρισμοί (ή Αγροτική Τράπεζα της Ελλάδος, ο Αυτόνομος Σταφιδικός Οργανισμός) ο Αυτόνομος Οργανισμός Αγροτικής Πίστεως Κερκύρας, τα Ταμεία Προνοίας Παραγωγής Πηλίου και Ελαιοπαραγωγής, το Μπενάκειον Φυτοπαθολογικόν Ινστιτούτον, το Αμερικανικόν Ίδρυμα εγγύς Ανατολής, συμφώνως τω άρθρ. 9 του Νόμ. 5430, αι γεωργικαί Σχολαί, τα Πτηνοτροφεία και Κονικλοτροφεία, ή Ελ. Γεωργική Εταιρεία, η Βιομηχανία Χημικών Λιπασμάτων, οι εισαγωγείς ειδών προς συσκευήν βομβυκοσπόρων, το Κεντρικόν Ταμείον ασφαλείας χαλάζης και παγετών εξακολουθούσι να απολαύωσι των δυνάμει ιδίων Νόμων χορηγουμένων αυτοίς δασμολογικών απαλλαγών, διατηρούνται δ' εν ισχύι και αι κατά τον Νόμ. 4856 χορηγούμεναι τοιαύται. Αι ατέλειαι της Αγροτ. Τραπέζης και του Α.Σ.Ο. κατηργήθησαν δια του άρθρ. 13 Νόμ. 2366/1953 (κατωτ. αριθ. 16). Δια τας λοιπάς ατελείας βλ. άρθρ. 1 εδάφ. 26 Α.Ν. 896/1937. (Ξυλεία εις μικρά κατειργασμένα τεμάχια έτοιμη προς συναρμολόγησιν εις κιβώτια προωρισμένα δι' εξαγωγήν νωπών ή ξηρών οπωρών θεωρείται ως έτοιμα κενά δοχεία). Η εντός ( ) διάταξις κατηργήθη δια του άρθρ. 9 παρ. 2 Α.Ν. 1/13 Νοεμ. 1935. ΚΑ'.Το δασμολογικόν καθεστώς του Αγίου Όρους, εξακολουθεί διεπόμενον κατά το Ν.Δ. της 10/16 Σεπτ. 1926 "περί κυρώσεως του Καταστατικού Χάρτου του Αγίου Όρους". ΚΒ'.Απολαύουσι δασμολογικής ατελείας τα προς συντήρησιν των διασυμμαχικών πολεμικών νεκροταφείων απαιτούμενα αλλοδαπά είδη. Απολαύουσι της δασμολογικής ατελείας πάντα τα εκ της αλλοδαπής εισκομιστέα υλικά οικοδομών και ιατρικαί συσκευαί προωρισμέναι δια την κατασκευήν και εγκατάστασιν του εν τη Νέα Ιωνία κατασκευαζομένου νοσοκομείου γνωστού υπό το όνομα "Παλαιολόγου", ούτινος ιδρύματος το 1/3 των  κλινών διατεθήσονται δωρεάν υπέρ απόρων ασθενών ως και του εν Φιλιάταις Ηπείρου κατασκευαζομένου "Επαρχιακού Νοσοκομείου Φιλιατών". ΚΓ'.Εκ των παρά του Υπουργείου Εθνικής Οικονομίας εξαρτωμένων ατελειών παραμένουσιν ισχυραί αι του Νόμ. 4834 υπέρ Λυγνιτικών και Μεταλλευτικών Επιχειρήσεων, αι υπέρ Γραφείων Προστασίας Καπνού, αλιευτικών συνεταιρισμών, της Προνομιούχου Εταιρείας Γενικών Αποθηκών, αι υπέρ διαφημιστικών εντύπων του Τουρισμού, καθώς και των ξένων τουριστικών οργανώσεων επ' αμοιβαιότητα, αι υπέρ της κλωστοϋφαντουργίας και αι υπέρ  δημοσίων υπαλλήλων κατά τους Νόμ. 4202 και 4782, επιστρεφομένων εις τούτους των δασμών επί των προς ανέγερσιν των οικιών αυτών χρησιμοποιηθέντων υλικών εξωτερικής προελεύσεως κατά τον υπό του οικείου Δ. της 4 Απρ. 1932 ειδικώς καθοριζόμενον τρόπον, αλλά μόνον δια την ιδιοκατοικουμένην υπ' αυτών τοιαύτην οικίαν ή το ιδιοκατοικούμενον διαμέρισμα επί πολυωρόφου τοιαύτης, καταργούνται δε αι υφιστάμεναι δασμολογικαί απαλλαγαί υπέρ των ξενοδοχείων του Τουρισμού, κατά τον Νομ. 4377, καθώς και αι ατέλειαι του Νόμ. 2992, άρθρ. 5". Τα εδάφια ΙΗ - ΚΓ' προσετέθησαν δια του άρθρ. 2 Νομ. 6066/1934. Περί των ανωτέρω ατελειών βλ. και Α.Ν. 896/1937 (κατωτ. αριθ. 13). Άρθρ.27.-(Νόμ. 134 της 5 Ιαν. 1914, άρθρ. 1 έως 4).1.Δια Β.Δ/των επιτρέπεται να απαλλάσσωνται του όλου ή μέρους δημοτικών δασμών (αμέσων φόρων), λιμενικών, δημοσίων ή άλλων οιωνδήποτε φόρων, γεωργικά προϊόντα εν Ελλάδι παραγόμενα, ως και οθενδήποτε εισαγόμενα γεωργικά εργαλεία και μηχανήματα, ζώα ή άλλα αντικείμενα αμέσως χρήσιμα δια την προαγωγήν της γεωργίας (Β.Δ. της 31 Δεκ. 1915 και Β.Δ. της 28 Νοεμ. 1919). 2.Τα Β.Δ/τα καθορίζουσι τα απαλλασσόμενα αντικείμενα και εκδίδονται μετά γνωμοδότησιν του Υπουργικού Συμβουλίου, προκαλούμενα υπό του αρμοδίου Υπουργού των Εσωτερικών ή των Οικονομικών και της Εθνικής Οικονομίας. 3.Η διάρκεια της ισχύος των Β.Δ/των ορίζεται εκάστοτε από ενός έως τέσσαρα το πολύ έτη, η δε έκτασις της ισχύος αυτών δύναται να προσδιορισθή είτε γενικώς δι' όλον το Κράτος, είτε μερικώς δια τινας δήμους. 4.Τα Β.Δ/τα δημοσιεύονται εν τη Εφημερίδι της Κυβερνήσεως το βραδύτερον μέχρι τέλους Νοεμβρίου η δε απαλλαγή άρχεται από πρώτης Ιανουαρίου του επιόντος έτους. Βλ. και Α.Ν. 896/1937 (κατωτ. αριθ. 13).